
Šakių rajono savivaldybės mero
2024 m. balandžio   d. potvarkiu Nr. MT-           

ŠAKIŲ RAJONO SAVIVALDYBĖS 2025–2035 M. STRATEGINIO PLĖTROS PLANO RENGIMO KOORDINACINĖS DARBO GRUPĖS VEIKLOS REGLAMENTAS

I SKYRIUS
BENDROSIOS NUOSTATOS

1. Šis veiklos reglamentas numato Šakių rajono savivaldybės 2025–2035 m. strateginio plėtros plano rengimo koordinacinės darbo grupės (toliau – Koordinacinė darbo grupės) sudarymą, darbo organizavimą, funkcijas, teises ir atsakomybę.
2. Koordinacinė darbo grupė savo veikloje vadovaujasi Lietuvos Respublikos vietos savivaldos įstatymu Lietuvos Respublikos strateginio valdymo įstatymu, Lietuvos Respublikos strateginio valdymo metodika, Lietuvos Respublikos įstatymais, Lietuvos Respublikos Vyriausybės nutarimais, rajono savivaldybės tarybos sprendimais, Strateginio planavimo rajono savivaldybėje organizavimo tvarkos aprašu, rajono savivaldybės mero potvarkiais ir šiuo veiklos reglamentu.
3. Koordinacinė darbo grupė savo sprendimus priima laikydamasi nešališkumo, objektyvumo, lygiateisiškumo ir nediskriminavimo principų.

II SKYRIUS
KOORDINACINĖS DARBO GRUPĖS TIKSLAI IR FUNKCIJOS

[bookmark: _Hlk164343582]4. Koordinacinės darbo grupės veiklos tikslas – patvirtinti, priimti svarbiausius sprendimus bei tvirtinant etapų rezultatus prižiūrėti Šakių rajono savivaldybės 2025–2035 m. strateginio plėtros plano (toliau – strateginio plėtros plano) rengimo procesą, konsultuoti, analizuoti, komentuoti ir koordinuoti strateginio plėtros plano rengimą, kurį atlieka strateginio plėtros plano rengėjas (Šakių SPP rengėjas – konkurso laimėtojas VšĮ „Vilniaus verslo konsultacinis centras“ konsultantas strateginiam planui parengti) ir Šakių rajono savivaldybės 2025–2035 m. strateginio plėtros plano rengimo darbo grupės.
5. Koordinacinė darbo grupė vykdo ir strateginio veiklos plano suderinamumo su strateginiu plėtros planu ir kitais strateginio planavimo dokumentais rengimo priežiūrą.
6. Koordinacinė darbo grupė peržiūri ir vertina strateginių pokyčių dalį, parengtą strateginio veiklos plėtros plano projektą, esant poreikiui siūlo patikslinti ar atnaujinti strateginio plėtros plano rengėjų.
7. Koordinacinė darbo grupė teikia pasiūlymus dėl strateginio plėtros plano tikslų, uždavinių, priemonių ar kitų sudedamųjų dalių strateginio plėtros plano rengėjai.
[bookmark: _Hlk164352170]8. Koordinacinės darbo grupės iniciatyva strateginio plėtros plano projektui parengti bei vykdyti įgyvendinimo priežiūrą sudaromos Šakių rajono savivaldybės 2025–2035 m. strateginio plėtros plano rengimo darbo grupės (toliau – strateginio plėtros plano rengimo darbo grupės), susijusios su atskirų veiklos sričių plėtra. 
9. Koordinacinė darbo grupė dėl Strateginio plėtros plano rengimo darbo grupių teikia pasiūlymus pagal atskiras veiklos sritis Šakių rajono savivaldybės merui tvirtinti. 
10. Koordinacinės darbo grupės iniciatyva sudarytos Strateginio plėtros plano rengimo darbo grupės aprobuos, svarstys bei teiks pasiūlymus strateginio plėtros plano projektui galutiniam svarstymui Šakių rajono savivaldybės strateginio plėtros plano projektą, parengtą strateginio plėtros plano rengėjo.
11. Koordinacinė darbo grupė svarsto Šakių rajono savivaldybės strateginio plėtros plano projektą, kurį iš gautų pasiūlymų strateginio plėtros plano projektui po svarstymų parengia Šakių rajono savivaldybės strateginio plėtros plano rengėjas kartu Strateginio plėtros plano rengimo darbo grupėmis. 
12. Koordinacinė darbo grupė atlieka šias funkcijas:
12.1. aprobuoja savivaldybės veiklos sritis, tikslus ir uždavinius:
12.2. aprobuoja savivaldybės veiklos strateginius veiklos tikslus ir programų išdėstymą prioritetine tvarka;
12.3. aprobuoja Šakių rajono savivaldybės strateginio plėtros plano, veiklos plano, kitų strateginio planavimo dokumentų projektus, teikiamus Šakių rajono savivaldybės merui, Šakių rajono savivaldybės tarybai;
12.4. įvertins rajono savivaldybės veiklos plano programų tarpusavio suderinamumą ir suderinamumą su Šakių rajono savivaldybes strateginiu plėtros planu, teiks pastabas ir pasiūlymus;
12.5. įvertins Šakių rajono savivaldybės strateginio plėtros ir veiklos planų projektuose pateiktą savivaldybės aplinkos, išteklių ir SSGG analizę, teiks pastabas ir pasiūlymus;
12.6. teiks pasiūlymus dėl savivaldybės strateginio plėtros plano ir savivaldybės strateginio veiklos plano projekto;
12.7. įvertins savivaldybės tarybos narių, savivaldybės administracijos darbuotojų, visuomenės ekspertų pasiūlymus;
12.8. aprobuos Šakių rajono savivaldybės strateginio plėtros plano projektą.

III SKYRIUS
KOORDINACINĖS DARBO GRUPĖS TEISĖS IR PAREIGOS

13. Koordinacinė darbo grupė turi teisę:
13.1. gauti iš strateginio plėtros plano rengėjo, Strateginio plėtros plano rengimo darbo grupių vadovų ir savivaldybės administracijos padalinių visą informaciją, reikalingą jai pavestoms funkcijoms atlikti;
13.2. iškilus būtinybei, kviesti kitų savivaldybės administracijos padalinių specialistus, ekspertus;
13.3. siūlyti pakeisti ir papildyti šį veiklos reglamentą.
14. Koordinacinė darbo grupė privalo laikytis Lietuvos Respublikos teisės aktų reikalavimų.

IV SKYRIUS
KOORDINACINĖS DARBO GRUPĖS SUDARYMAS IR DARBO ORGANIZAVIMAS

15. Koordinacinė darbo grupė sudaroma, jos sudėtis ir Koordinacinės darbo grupės veiklos reglamentas tvirtinamas ir keičiamas Šakių rajono savivaldybės mero potvarkiu.
16. Koordinacinės darbo grupė sudaroma iš rajono savivaldybės vadovų bei savivaldybės administracijos darbuotojų, į Koordinacinės darbo grupės sudėtį gali būti įtraukti rajono savivaldybės atstovai.
17. Koordinacinės darbo grupės veiklai vadovauja Koordinacinės darbo grupės vadovas, kai jo nėra – Koordinacinės darbo grupės vadovo pavaduotojas. Koordinacinė darbo grupė vadovas, pavaduotojas, sekretorius ir kiti Koordinacinės darbo grupės nariai skiriami Šakių rajono savivaldybės mero potvarkiu. 
18. Koordinacinės darbo grupės vadovas sudaro posėdžio darbotvarkę ir ne vėliau kaip prieš 1 darbo dieną iki posėdžio pateikia ją Koordinacinės darbo grupės nariams.
19. Koordinacinės darbo grupės vadovas posėdžio darbotvarkę dėl svarbių priežasčių gali keisti Koordinacinės darbo grupės posėdžio metu, jei už tai balsuoja dauguma posėdyje dalyvaujančių Koordinacinės darbo grupės narių.
20. Koordinacinės darbo grupės posėdžius šaukia ir jiems vadovauja Koordinacinės darbo grupės vadovas, kai jo nėra – Koordinacinės darbo grupės vadovo pavaduotojas.
[bookmark: _Hlk164264365]21. Koordinacinė darbo grupė sprendimus priima posėdžiuose. Posėdis laikomas teisėtu, jei jame dalyvauja daugiau kaip pusė Koordinacinės darbo grupės narių.
22. Koordinacinės darbo grupės sprendimai priimami paprasta balsų dauguma. Jeigu balsai pasiskirsto po lygiai, lemia Koordinacinės darbo grupės posėdžio vadovo balsas.
23. Koordinacinės darbo grupės posėdžių metu daromas garso įrašas, kuris laikomas posėdžio protokolu. Kai daromas garso įrašas, surašoma informacinė pažyma, kurioje nurodoma Koordinacinės darbo grupės posėdžio data, Koordinacinės darbo grupės posėdžio pradžios ir pabaigos laikas, pavadinimas, vadovas, sekretorius, Koordinacinės darbo grupės posėdyje dalyvaujantys Koordinacinės darbo grupės nariai ir kiti dalyviai, nurodoma posėdžio susirinkimo esmė (priedas). Surašyta informacinė pažyma įkeliama į rajono savivaldybės administracijos dokumentų valdymo sistemą (toliau–DVS) kartu su garso įrašu ir kitais lydinčiais dokumentais. Koordinacinės darbo grupės posėdžio informacinę pažymą pasirašo Koordinacinės darbo grupės posėdžio sekretorius ir Koordinacinės darbo grupės vadovas.
24. Jei dėl nepaprastosios padėties, ekstremaliosios situacijos, karantino ar kitų priežasčių  Koordinacinės darbo grupės posėdžiai negali vykti Koordinacinės darbo grupės nariams posėdyje dalyvaujant fiziškai, Koordinacinės darbo grupės posėdžiai gali vykti nuotoliniu būdu realiuoju laiku elektroninių ryšių priemonėmis.


V SKYRIUS
BAIGIAMOSIOS NUOSTATOS

25. Koordinacinės darbo grupės protokolai ir kiti dokumentai saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka ir terminais.
26. Koordinacinės darbo grupės veiklos reglamentas gali būti keičiamas, papildomas ir atnaujinamas rajono savivaldybės mero potvarkiu.
________________________________________________________



























Šakių rajono savivaldybės 2025–2035 m. strateginio plėtros plano rengimo koordinacinės darbo grupės veiklos reglamento 
priedas


ŠAKIŲ RAJONO SAVIVALDYBĖS 2025–2035 M. STRATEGINIO PLĖTROS PLANO RENGIMO KOORDINACINĖS DARBO GRUPĖS

INFORMACINĖ PAŽYMA

________________   VL-
             Data	              Nr. 


Koordinacinės darbo grupės posėdžio data:

Koordinacinės darbo grupės posėdžio pradžios ir pabaigos laikas: 

Koordinacinės darbo grupės posėdžio pavadinimas: 

Koordinacinės darbo grupės posėdžio vadovas: 

Koordinacinės darbo grupės posėdžio sekretorius:

Koordinacinės darbo grupės posėdyje dalyvaujantys nariai:

Koordinacinės darbo grupės posėdyje nedalyvavę nariai: 

Koordinacinės darbo grupės posėdyje dalyvaujantys kiti dalyviai:

Koordinacinės darbo grupės posėdžio susirinkimo esmė:





Koordinacinės darbo grupės posėdžio sekretorius ________________            ______________			                        (parašas)                      (vardas, pavardė)


Koordinacinės darbo grupės posėdžio vadovas	________________      ______________			                        (parašas)                      (vardas, pavardė)

